ROMÂNIA

JUDEȚUL TIMIȘ

CONSILIUL LOCAL AL MUNICIPIULUI LUGOJ

**HOTĂRÂREA**

**privind prelungirea mandatelor administratorilor provizorii ai societății**

**,,TRANSPORT LOCAL LUGOJ” S.R.L.**

Consiliul Local al Municipiului Lugoj;

Ținând cont de referatul Direcției venituri – Compartimentul autorizare servicii transport local nr. 16/127416/(RI19)730 din 16.12.2024;

Având în vedere referatul nr. 16/127542/(RI19)731 din 16.12.2024 al Primarului Municipiului Lugoj – iniţiator al proiectului de hotărâre;

Având în vedere Proiectul de hotărâre nr. 263 din 16.12.2024 privind prelungirea mandatelor administratorilor provizorii ai societății ,,TRANSPORT LOCAL LUGOJ” S.R.L.;

Luând în considerare raportul de specialitate nr. 16/128064/(RU)128065 din 17.12.2024 întocmit de Direcția venituri – Serviciul executare silită, transport și activități comerciale – Compartimentul transport;

Luând în considerare avizul nr. 125 din 20.12.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

Luând în considerare adresa Agenției pentru Monitorizarea și Evaluarea Performanțelor Întreprinderilor Publice nr. 6253 din 24.10.2024, înregistrată în evidențele instituției noastre sub nr. 16/105712 din 25.10.2024;

Având în vedere Hotărârea Consiliului Local al Municipiului Lugoj nr. 48 din 31.01.2021privind înființarea societății ,,TRANSPORT LOCAL LUGOJ” S.R.L.;

În aplicarea Hotărârii Consiliului Local al Municipiului Lugoj nr. 130 din 06.08.2024 privind actualizarea actului constitutiv al societății *„TRANSPORT LOCAL LUGOJ” S.R.L.* și numirea a trei administratori provizorii;

Luând în considerare prevederile Legii nr. 31/1990 a societăților, republicată, cu modificările și completările ulterioare;

Ținând cont de dispozițiile art. 1887, art. 1888 lit. e) și art. 1913 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 28, art. 29, art. 291, art. 293 și art. 294 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare;

Luând în considerare prevederile H.G. nr. 617/2023privind organizarea şi funcţionarea Agenţiei pentru Monitorizarea şi Evaluarea Performanţelor Întreprinderilor Publice;

Ținând cont de dispozițiile O.G. nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările și completările ulterioare;

În conformitate cu art. 92 alin. (1) și (2) lit. b), art. 129 alin. (2) lit. a) și d), alin. (3) lit. c) și alin. (7) lit. n) și art. 139 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1. -** Se prelungesc mandatele doamnei TUDORA CLARA-ANETA, domnului BELINȚAN ACVILIAN-DANIEL și domnului MIRCEA CRISTIAN-CLAUDIU, administratori provizorii ai societății „TRANSPORT LOCAL LUGOJ” S.R.L., până la finalizarea procedurii de selecție a administratorului societății, dar nu mai mult de două luni.

**Art.2.** - Prezenta hotărâre se comunică:

**-** Instituţiei Prefectului, Judeţul Timiş;

**-** Primarului Municipiului Lugoj;

**-** Direcţiei juridice;

**-** Direcției urbanism-mediu;

- Direcției venituri;

**-** Compartimentului autorizare servicii transport local;

**-** Societății TRANSPORT LOCAL LUGOJ S.R.L.;

**-**Agenţiei pentru Monitorizarea şi Evaluarea Performanţelor Întreprinderilor Publice;

- Celor în cauză;

**-** Celor interesaţi, prin afişare şi publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Marius-Cornel Baboniu SECRETARUL GENERAL AL MUNICIPIULUI

Dan Ciucu

**Nr. 246 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate simplă |